
Par pabalstiem un atbalstu bārenim un bez vecāku gādības palikušajam 
bērnam pēc pilngadības sasniegšanas

Izdoti saskaņā ar 
likuma "Par palīdzību dzīvokļa 
jautājumu risināšanā" 25.2 panta pirmo un piekto daļu un 
Ministru kabineta 2005. gada 15. novembra 
noteikumu Nr. 857 "Noteikumi par sociālajām
garantijām bārenim un bez vecāku gādības palikušajam
bērnam, kurš ir ārpusģimenes aprūpē, kā arī pēc ārpusģimenes
aprūpes beigšanās" 241., 24.9., 24.10., 24.11., 24.13
un 24.14 punktu


I. Vispārīgie jautājumi
1. Saistošie noteikumi nosaka (turpmāk – noteikumi) Ogres novada pašvaldības (turpmāk – pašvaldība) pabalstus un atbalstu bārenim un bez vecāku gādības palikušajam bērnam pēc pilngadības sasniegšanas (turpmāk – bārenis), to apmērus, pieprasīšanas, piešķiršanas un izmaksas kārtību.
2. [bookmark: p2][bookmark: p3]Pašvaldība bārenim piešķir šādus pabalstus (turpmāk – pabalsts):
2.1. vienreizēju pabalstu patstāvīgas dzīves uzsākšanai;
2.2. vienreizēju pabalstu sadzīves priekšmetu un mīkstā inventāra iegādei;
2.3. pabalstu ikmēneša izdevumu segšanai;
2.4. mājokļa pabalstu.
3. Pašvaldība bārenim var piešķirt šādu atbalstu (turpmāk – atbalsts):
3.1.  sociālā mentora pakalpojumu socializēšanās un patstāvības prasmju apguvei, tajā skaitā biheiviorālo pārmaiņu motivējošu pasākumu organizēšana, nepārsniedzot 30 euro mēnesī;
3.2.  pabalstu finanšu pratības apguvei;
3.3.  atbalsta grupas dažādu sociālo prasmju un iemaņu apguvei.
4. Pabalstu vai atbalsta saņemšanai bārenis ar rakstveida iesniegumu (turpmāk – iesniegums) vēršas Ogres novada sociālajā dienestā (turpmāk – sociālais dienests) vienā no šādiem veidiem:
4.1. elektroniski – nosūtot uz sociālā dienesta oficiālo elektronisko adresi;
4.2. elektroniski – nosūtot ar drošu elektronisko parakstu parakstītu iesniegumu sociālajam dienestam uz elektroniskā pasta adresi ogressd@ogresnovads.lv;
4.3. iesniedzot iesniegumu sociālajā dienestā;
4.4. iesniedzot iesniegumu tuvākajā pašvaldības klientu apkalpošanas centrā vai valsts pārvaldes vienotajā klientu apkalpošanas centrā;
4.5. nosūtot iesniegumu sociālajam dienestam pa pastu.

II. Pabalstu apmēri
5. Vienreizējs pabalsts patstāvīgas dzīves uzsākšanai ir 40 procenti (noapaļo līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, bet personām ar invaliditāti 60 procenti (noapaļo līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī.
6. Vienreizējs pabalsts sadzīves priekšmetu un mīkstā inventāra iegādei tiek piešķirts saskaņā ar Ministru kabineta 2005. gada 15. novembra noteikumiem Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās. 
7. Pabalsta apmērs ikmēneša izdevumu segšanai ir 25 procenti (noapaļo līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, bet personām ar invaliditāti 35 procenti (noapaļo līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī.
8. Mājokļa pabalsta apmērs nosakāms, ievērojot Sociālo pakalpojumu un sociālās palīdzības likumā noteiktos mājokļa pabalsta aprēķināšanas noteikumus, ņemot vērā faktiskos bāreņa izdevumus par mājokli.  
9. Dzīvojamo telpu īres maksas atbalsts mēnesī, saskaņā ar noslēgtā īres līguma nosacījumiem, nav vairāk kā 7 euro par 1 m2.

III. Pabalstu piešķiršanas un izmaksas kārtība
10. Pabalstu patstāvīgas dzīves uzsākšanai izmaksā vienu reizi pēc ārpusģimenes aprūpes izbeigšanās. 
11. Pabalstu sadzīves priekšmetu un mīkstā inventāra iegādei izmaksā vienu reizi pēc ārpusģimenes aprūpes beigšanās vai par šo summu izsniedz sadzīves priekšmetus un mīksto inventāru. 
12. Pabalstu ikmēneša izdevumu segšanai izmaksā katru mēnesi, ja bārenis mācās vispārējās vai profesionālās izglītības iestādē,  studē augstskolā vai koledžā.
13. Mājokļa pabalsts tiek aprēķināts, piešķirts un izmaksāts saskaņā ar likuma “Par palīdzību dzīvokļa jautājumu risināšanā” un Ministru kabineta 2020. gada 17. decembra noteikumos Nr. 809 „Noteikumi par mājsaimniecības materiālās situācijas izvērtēšanu un sociālās palīdzības saņemšanu” noteikto kārtību, neņemot vērā bāreņa ienākumus. 
14. Mājokļa pabalsts var tikt piešķirts īres maksas priekšapmaksas segšanai atbilstoši normatīvajai platībai. 
15. Mājokļa pabalstu nepiešķir, ja pabalsta pieprasītājs nedzīvo dzīvojamā telpā, par kuru pieprasīts mājokļa pabalsts.
16. Sociālais dienests lēmumu par pabalsta piešķiršanu vai atteikumu to piešķirt pieņem 10 darba dienu laikā no iesnieguma un citu dokumentu saņemšanas dienas.
17. Vienreizēju pabalstu patstāvīgas dzīves uzsākšanai un vienreizēju pabalstu sadzīves priekšmetu un mīkstā inventāra iegādei izmaksā viena mēneša laikā no lēmuma par konkrētā pabalsta piešķiršanu pieņemšanas dienas, pārskaitot to uz iesniegumā norādīto Latvijas Republikas kredītiestādes vai pasta norēķinu sistēmas kontu. Izņēmuma gadījumos pabalstu izmaksā skaidrā naudā.
18. Pabalstu ikmēneša izdevumu segšanai izmaksā līdz kārtējā mēneša 15. datumam, pārskaitot to uz iesniegumā norādīto Latvijas Republikas kredītiestādes vai pasta norēķinu sistēmas kontu. Izņēmuma gadījumos pabalstu izmaksā skaidrā naudā.

IV. [bookmark: p18][bookmark: p20][bookmark: p21][bookmark: p22][bookmark: p23][bookmark: p24][bookmark: p25][bookmark: 334807] Atbalsta piešķiršanas un izmaksas kārtība
19. Atbalsts tiek piešķirts, pārtraukts un izbeigts saskaņā ar Ministru kabineta 2005. gada 15. novembra noteikumiem Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās. 
20. Sociālais dienests, saņemot bāreņa iesniegumu, izvērtē bāreņa resursus un vajadzības un 10 darba dienu laikā no izvērtēšanas pieņem lēmumu par atbalsta piešķiršanu vai atteikumu to piešķirt.
21. Sociālais dienests atbalsta sniegšanu nodrošina ar saviem resursiem, vai, ja tas nav iespējams, slēdz līgumu ar citu atbalsta sniedzēju.
22. Sociālais dienests lēmumu par atbalsta piešķiršanu vai atteikumu to piešķirt pieņem 10 darba dienu laikā no iesnieguma saņemšanas dienas.
23. Sociālais dienests ne retāk kā reizi gadā atkārtoti izvērtē bāreņa vajadzības un lemj par turpmāk nepieciešamo atbalstu.
24. Bāreņa pienākums ir nekavējoties ziņot Sociālajam dienestam par izmaiņām apstākļos, kuri bija par pamatu atbalsta saņemšanai.
25. Pabalstu finanšu pratības apguvei, proporcionāli kalendārā mēneša dienu skaitam, izmaksā līdz kārtējā mēneša 15. datumam, pārskaitot to uz iesniegumā norādīto Latvijas Republikas kredītiestādes vai pasta norēķinu sistēmas kontu. Izņēmuma gadījumos pabalstu izmaksā skaidrā naudā.

V. Lēmumu apstrīdēšanas un pārsūdzēšanas kārtība
26. [bookmark: p26]Sociālā dienesta amatpersonas lēmumu var apstrīdēt Sociālā dienesta vadītājam. 
27. Sociālā dienesta vadītāja lēmumu var pārsūdzēt tiesā Administratīvā procesa likumā noteiktajā kārtībā.

VI. Noslēguma jautājums
28. [bookmark: p29]Atzīt par spēku zaudējušiem Ogres novada pašvaldības 2021. gada 11. novembra saistošos noteikumus Nr. 27/2021 "Par pabalstiem bārenim un bez vecāku gādības palikušajam bērnam pēc pilngadības sasniegšanas".

Domes priekšsēdētājs                                              	A. Krauja

